फरीदाबाद. सेक्टर-12 टाउन पार्क में लगाया गया पुष्प मेला आकर्षक फूलों की महक से दिनभर महकता रहा। मेले में सैकड़ों किस्म के पुष्पों का प्रदर्शन किया गया। दिल्ली, गुड़गांव, पलवल और फरीदाबाद से पुष्प मेला देखने के लिए पुष्प प्रेमी पहुंचे। पुष्प मेले में 1500 से अधिक प्रतिभागियों ने हिस्सा लिया। फूलों की बगिया श्रेणी में मानव रचना यूनिवर्सिटी के चेयरमैन डॉ. अमित भल्ला ने चैलेंज कप हािसल किया। जबकि ओवर ऑल ट्रॉफी पर भी मानव रचना यूनिवर्सिटी का ही कब्जा रहा। पुष्प मेले का उद्घाटन हुडा के संपदा अधिकारी महावीर प्रसाद ने किया। समापन पुलिस आयुक्त डॉ. हनीफ कुरैशी ने किया। हुडा प्रशासक यशेंद्र सिंह और पुलिस आयुक्त हनीफ कुरैशी परिवार सहित पुष्प मेले का लुत्फ उठाया। इस मौके पर हुडा एसई सतपाल दहिया, ईएक्सईएन जोगीराम, अश्विनी गौड़ के साथ एसडीओ अवनीश त्यागी व अन्य अधिकारी मौजूद थे। 27 तरह के पौधों व फूलों को शामिल किया...
श्रेणियों में विभाजित थी प्रतियोगिता...
फ्लॉवर शो में हुई प्रतियोगिताओं को कई श्रेणियों में विभाजित किया गया था। इसमें एक ही फूल की कई किस्में देखने को मिली। फ्लॉवर अरेंजमेंट प्रतियोगिता के लिए 8 श्रेणी थी। फ्रैश फ्लॉवर अरेंजमेंट, ड्राई फ्लॉवर अरेंजमेंट, मिक्सड फ्लॉवर अरेंजमेंट, फ्रैश फ्लॉवर अरेंजमेंट फॉर कॉर्नर, बुके बनाना और माला बनाना मुख्य थी। कट फ्लॉवर प्रतियोगिता में 8 तरह के फुल प्रस्तुत किए गए। इन फूलों में गुलाब, ग्लेडियोलस, डेहलिया, गैंदा, कैलेंडुला और कारनेशन आदि शामिल थे। इंडस्ट्री व इंस्टीट्यूट के लिए आयोजित कट फ्लॉवर प्रतियोगिता में 12 प्रकार के फूलों को अलग - अलग तरह से प्रस्तुत किया गया।
आम लोगों के लिए 20 तरह के पौधों व फूलों को गमले में सजाने की प्रतियोगिता थी, जिनमें क्लेंडूला, कारनेशन, गेंदे की अफ्रिकन किस्म और फ्रेंच किस्म, स्टॉक, जेरिनियम, डेलिया, पीटूनिया, सालविया आदि फूलों को शामिल किया गया था। वहीं इंडस्ट्री व इंस्टीट्यूट के लिए गमलों को सजाकर रखने की प्रतियोगिता में 27 तरह के पौधों व फूलों को शामिल किया था।
बेस्ट गार्डन प्रतियोगिता में मौके पर गए जज...
प्रतियोगिता के जजों ने इंडस्ट्री व इंस्टीट्यूट परिसर में जाकर गार्डन का निरीक्षण किया और नंबर दिए। सुबह सबसे पहले रंगोली प्रतियोगिता का आयोजन किया गया। प्रतिभागियों ने टाउन पार्क की एंट्री पर रंगोलियां बनाई थीं। इनमें बेटी पढ़ाओ-बेटी बचाओ पर आधारित रंगोली भी बनाई गई। इसके अलावा बच्चों के लिए ऑन दा स्पॉट पेंटिंग प्रतियोगिता का भी आयोजन हुआ।
सेल्फी व फोटोग्राफी का दिखा क्रेज...
पुष्प मेले के दौरान लोगों में फोटोग्राफी व सेल्फी का क्रेज देखने को मिला। अधिकतर लोग अपनी परिवार के लोगों के साथ मेले में पहुंच रहे थे। फूलों के गमलों के साथ सेल्फी लेने के साथ ही टाउन पार्क में लगे सबसे ऊंचे तिरंगे झंडे के साथ भी लोग सेल्फी लेते दिखाई दिए।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva